ຜູ້​ຊາຍ​ທີ່​ຂ້າ​ມ​ເຂດ​ປອດ​ທະ​ຫານ ແມ່ນ​ບຸກ​ຄົນ​ທີ່​ເຄີຍ​ໂຕນ​ໜີ ຈາ​ກ​ເກົາ​ຫ​ຼີ​ເໜືອ​ມາ​ກ່ອນ
ເຈົ້າ​ໜ້າ​ທີ່​ຄົນ​ນຶ່ງ​ຂອງ​ກະ​ຊວງ ​ກ່າວ​ຕໍ່​ພວກ​ນັກ​ຂ່າວ​ວ່າ ເຂົາ​ເຈົ້າ​ເຊື່ອ​ວ່າ ຜູ້​ຊາຍຄົນ​ດັ່ງກ່າວ ທີ່​ມີ​ອາ​ຍຸ 30 ກວ່າ​ປີ ໄດ້ໂຕນ​ໜີ​ມາ​ເກົາ​ຫຼີ​ໃຕ້ ໃນ​ເດື​ອນພະ​ຈິກ​ປີ 2020.
ຜູ້ຊາຍຄົນນຶ່ງ ທີ່ສັງເກດເຫັນຂ້າມຊາຍແດນທີ່ມີການຍາມຮັກສາການຢ່າງແໜ້ນໜາຈາກເກົາຫຼີໃຕ້ເຂົ້າໄປໃນເກົາຫຼີເໜືອເມື່ອອາທິດແລ້ວນີ້ ເຊື່ອກັນວ່າເປັນຄົນເກົາຫຼີເໜືອ ທີ່ໄດ້ໂຕນໜີມາເກົາຫຼີໃຕ້ໃນປີ 2020 ຢູ່ໃນບໍລິເວນດຽວກັນນີ້ ນັ້ນຄືຄຳຖະແຫຼງຂອງກະຊວງປ້ອງກັນປະເທດເກົາຫຼີໃຕ້ໃນວັນຈັນມື້ນີ້ ອີງຕາມລາຍງານຂອງອົງການຂ່າວຣອຍເຕີ້ ຄະນະເສນາທິການຮ່ວມຂອງກອງທັບເກົາຫຼີໃຕ້ກ່າວວ່າ ຕົນກຳລັງປະຕິບັດງານຊອກຄົ້ນຫາ ຫຼັງຈາກໄດ້ພົບເຫັນບຸກຄົນໃນມື້ວັນເສົາຜ່ານມາຢູ່ທາງຟາກຕາເວັນອອກຂອງເຂດປອດທະຫານ ທີ່ແບ່ງສອງເກົາຫຼີອອກຈາກກັນ ກະຊວງປ້ອງກັນປະເທດເກົາຫຼີໃຕ້ ກ່າວຢູ່ໃນຖະແຫຼງການສະບັບນຶ່ງ ໃນວັນຈັນມື້ນີ້ວ່າ “ເຈົ້າໜ້າທີ່ເຊື່ອວ່າ ຜູ້ຊາຍຄົນດັ່ງກ່າວເປັນຊາວເກົາຫຼີເໜືອທີ່ໂຕນໜີມາແລະພວມຢູ່ໃນຂັ້ນຕອນກວດສອບກ່ຽວກັບຄວາມຈິງທີ່ມີສ່ວນກ່ຽວຂ້ອງຕ່າງໆ ” ໃນເວລາຕໍ່ມາ ເຈົ້າໜ້າທີ່ຄົນນຶ່ງຂອງກະຊວງ ກ່າວຕໍ່ພວກນັກຂ່າວວ່າ ເຂົາເຈົ້າເຊື່ອວ່າ ຜູ້ຊາຍຄົນດັ່ງກ່າວ ທີ່ມີອາຍຸ 30 ກວ່າປີ ໂຕນໜີມາເກົາຫຼີໃຕ້ໃນເດືອນພະຈິກປີ 2020 ເຈົ້າໜ້າທີ່ກ່າວວ່າ “ຮູບພາບສະແດງໃຫ້ເຫັນວ່າເບິ່ງແລ້ວລາວມີລັກສະນະແລະນຸ່ງເຄື່ອງແບບດຽວກັນກັບຜູ້ຊາຍທີ່ໂຕນໜີຈາກເກົາຫຼີເໜືອໃນປີ 2020 ” ພວກເຈົ້າໜ້າທີ່ສືບສວນ ກຳລັງພິຈາລະນາເບິ່ງວ່າ ການເຄື່ອນໄຫວທີ່ຈັບໄດ້ໃນທ້າຍອາທິດທີ່ຜ່ານມານີ້ ຢູ່ຟາກທາງເໜືອຂອງຊາຍແດນ ແມ່ນທະຫານເກົາຫຼີເໜືອທີ່ມາຄຸມເອົາຕົວຜູ້ຊາຍຄົນນັ້ນ ແຕ່ໃນເວລານີ້ ລັດຖະບານເກົາຫຼີໃຕ້ບໍ່ໄດ້ຄິດວ່າ ມັນເປັນກໍລະນີຈາລະກຳ ນັ້ນຄືຄວາມເຫັນຂອງເຈົ້າໜ້າທີ່ ສື່ມວນຊົນຂອງເກົາຫຼີໃຕ້ລາຍງານວ່າ ຜູ້ຊາຍຄົນດັ່ງກ່າວມີປະສົບພະການເປັນນັກກາຍະກຳ ທີ່ຊ່ວຍໃຫ້ລາວລອດຮົ້ວໄດ້ ແຕ່ເຈົ້າໜ້າທີ່ກ່າວວ່າ ຕົນບໍ່ສາມາດໃຫ້ການຢືນຢັນກ່ຽວກັບເລື້ອງນີ້ ເຈົ້າໜ້າທີ່ກ່າວວ່າ ເກົາຫຼີເໜືອໄດ້ຮັບຮູ້ການສົ່ງຂ່າວຂອງເກົາຫຼີໃຕ້ ຜ່ານສາຍດ່ວນລະຫວ່າງເກົາຫຼີ ກ່ຽວກັບເຫດການດັ່ງກ່າວ ແຕ່ກໍບໍ່ໄດ້ໃຫ້ລາຍລະອຽດຫຍັງຫຼາຍກ່ຽວກັບຊະຕາກຳຂອງຜູ້ຊາຍຄົນນີ້